નવસારી-વિજલપોર શહેરનું ગંદું પાણી પ્રોસેસ કરી સારું બનાવી તેનો પૂન: ઉદ્યોગો માટે ઉપયોગ કરવાની યોજના અહીંની પાલિકા બનાવી રહી છે. બીજા શબ્દોમાં કહીએ તો નવસારીમાં ‘વેસ્ટ’ પાણીનો ‘બેસ્ટ’ ઉપયોગ કરાશે. દેશની સર્વોચ્ચ અદાલતે શહેરોનાં ગટરનાં પાણીને ટ્રીટ કરી નદીઓમાં છોડવાનાં દિશાનિર્દેશ આપ્યા છે. આમ છતાં અહીંની નવસારી અને તેને અડીને આવેલ વિજલપોર પાલિકા વરસોથી શહેરનું ગટરનું ગંદું પાણી સીધેસીધું પૂર્ણા નદીમાં છોડી રહી છે.